Diari Oficial de la Generalitat Valenciana


Sumari del DOGV 3824, del 29-08-2000 (2000/6978)

Informació pública de l'aprovació del projecte d'urbanització i del programa d'actuació integrada per al desenvolupament del sector industrial C.
-------------------------------------------------------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6978


Organisme emissor
:   Ajuntament de Vallada

Tipus de document
:   Anunci

Informació pública de l'aprovació del projecte d'urbanització i del programa d'actuació integrada per al desenvolupament del sector industrial C. [2000/Q6978]
  
El Ple municipal, en la sessió feta en data 31 de juliol de 2000, va adoptar entre uns altres els acords següents:
  
Primer
  
Aprovar el projecte d'urbanització i el programa d'actuació integrada per al desenvolupament del sector industrial C del Pla General d'Ordenació Urbana vigent, amb les modificacions parcials següents que s'inclouen de conformitat amb el que s'estableix en l'article 47.1 de la Llei 6/1994, de la Generalitat Valenciana:
  
1. En relació al Conveni Urbanístic: aquest s'ajustarà a l'esperit del que s'estableix en els punts anteriors, sense modificar els compromisos assumits per Son Bou Inversiones, SL, per a l'execució de la fase de la qual és adjudicatari, i presentarà el projecte de reparcel·lació d'acord amb la nova divisió per fases.
  
Pel que fa a la fase de la qual resulta adjudicatari l'Ajuntament de Vallada, s'estableix un termini per a l'execució de les obres d'urbanització de cinc anys, sense perjudici de les pròrrogues que es puguen demanar per causa d'interés públic.
  
2. En relació a la proposta economicofinancera: aquesta s'ajustarà a l'esperit del que s'estableix als punts anteriors, sense modificar els compromisos pel que fa a garanties i terminis assumits per Son Bou Inversiones, SL, per a l'execució de la fase de la qual és adjudicatari.
  
Pel que fa al compromís inversor del qual resulte adjudicatari per Son Bou Inversiones, SL, la proposta econòmica s'ajustarà proporcionalment a l'edificabilitat que es puga realitzar en la fase primera tal i com es desglossa al punt quart d'aquest acord aprovatori.
  
Pel que fa a la fase de la qual resulta adjudicatari l'Ajuntament de Vallada, s'estableix el mateix criteri proporcional per a assignar el cost de les obres d'urbanització.
  
Segon
  
Decidir la modalitat de gestió indirecta per a la fase primera, i delegar la condició d'agent urbanitzador a la iniciativa empresarial que s'expressarà. Atés que el desenvolupament de la segona fase és per gestió directa, l'adjudicatari és l'Ajuntament de Vallada, tal i com es recollirà en els punts següents d'aquest mateix acord.
  
Tercer
  
Adjudicar a Son Bou Inversiones, SL, representada pel senyor Francisco Morales Campos, l'execució de la fase primera del programa d'actuació integrada per al desenvolupament de la unitat d'execució industrial C vigent, d'acord amb l'alternativa tècnica i proposició juridicoeconòmica presentada i amb les modificacions parcials que es basen en el desenvolupament de dues fases. L'adjudicació romandrà condicionada a la presentació del dipòsit de la garantia que s'expressarà i a la subscripció del Conveni Urbanístic, així com la inscripció d'aquesta al Registre de Programes i Agrupacions d'Interés Urbanístic de la Conselleria d'Obres Públiques, Urbanisme i Transports.
  
Quart
  
Aprovar la delimitació de la unitat d'execució en dues fases d'execució, d'acord amb la justificació adjunta. La primera fase serà per gestió indirecta i la segona per gestió directa.
  
Superfície total del sector C: 127.325,77 m²
  
Superfície neta del sector C: 126.712,80 m²
  
Aprofitament tipus
  
 de la unitat d'execució: 0.683949725 m² t IND/m² s b
  
Aprofitament objectiu
  
de la unitat d'execució: 64.972,74 m² t IND
  
Pressupost total de càrregues
  
 d'urbanització: 785.242.200 pessetes
  
Superfície bruta de la fase primera: 78.142,28 m²
  
Superfície neta de la fase primera: 77.773.23 m²
  
Aprofitament objectiu
  
 de la fase primera: 39.878,68 m² t IND
  
Aprofitament subjectiu
  
 de la fase primera: 39.878,68 m² t IND
  
Càrregues d'urbanització
  
 de la fase primera: 222.790.620 pessetes
  
Superfície bruta de la fase segona: 49.183,49 m²
  
Superfície neta de la fase segona: 48.939,57 m²
  
Aprofitament objectiu
  
 de la fase segona: 25.094,06 m² t IND
  
Aprofitament subjectiu
  
 de la fase segona: 25.094,06 m² t IND
  
Càrregues d'urbanització
  
 de la fase segona: 677.110.813 pessetes
  
Per tant, es pot comprovar que la redelimitació proposada de la primera fase i la segona no vulnera el principi d'equidistribució de beneficis i càrregues en quedar proporcionats els beneficis i càrregues de cada una de les dues fases.
  
Cinqué
  
Regularitzar el Conveni Urbanístic d'acord amb la nova delimitació i amb els condicionants fixats en la part expositiva d'aquest acord.
  
Sisé
  
Regularitzar la proposició economicofinancera d'acord amb la nova delimitació i amb els condicionants fixats en la part expositiva d'aquest acord.
  
Seté
  
Requerir de Son Bou Inversiones, SL, que diposite a la Tresoreria Municipal la garantia de 07.099.806 pessetes (7% cost d'urbanització corresponents a la fase primera) en el termini de 15 dies, i que, en el termini de 30 dies, subscriguen el Conveni Urbanístic proposat, amb les modificacions que es recullen a l'apartat primer d'aquesta part dispositiva.
  
Vuité
  
Donar trasllat del programa d'actuació integrada objecte d'aprovació i adjudicació a la Conselleria d'Obres Públiques, Urbanisme i Transports, de conformitat i a l'efecte establit en l'article 47.7 de la Llei Reguladora de l'Activitat Urbanística.
  
Nové
  
Remetre el projecte d'urbanització a la Conselleria d'Obres Públiques, Urbanisme i Transports, en compliment del que s'estableix en l'article 59.3 de la Llei Reguladora de l'Activitat Urbanística.
  
Deu
  
Publicar l'acord íntegre d'aprovació i adjudicació del programa d'actuació integrada per al desenvolupament de la unitat d'execució industrial C, en el Butlletí Oficial de la Província de València i el de l'acord íntegre d'aprovació del corresponent projecte d'urbanització en el Diari Oficial de la Generalitat Valenciana, tal i com disposen els articles 59.4 i 34 de la Llei 6/1994, de 15 de novembre (Llei Reguladora de l'Activitat Urbanística).
  
Onze
  
Notificar el contingut d'aquest acord als propietaris, i fer-los saber que, d'acord amb el que s'estableix en l'article 71.3 de la Llei Reguladora de l'Activitat Urbanística, podran optar per retribuir a l'urbanitzador en metàl·lic, sempre que se sol·licite mitjançant document públic i es notifique a l'urbanitzador i a l'ajuntament dins del termini dels 10 dies següents a la recepció de aquesta. La sol·licitud s'acompanyarà de garantia -real o financera- bastant, que assegure el desemborsament de la retribució amb caràcter previ a l'exercici de qualssevol accions contra la liquidació d'aquesta.
  
Dotze
  
Contra aquest acord que posa fi a la via administrativa, els interessats hi podran interposar en el termini d'un mes, un recurs potestatiu de reposició, o, després de la comunicació prèvia a l'ajuntament, un recurs contenciós administratiu, en el termini de dos mesos comptadors des de l'endemà de la publicació d'aquest acord, de conformitat amb el que s'estableix en els articles 48,109.c i 110.3 de la Llei 30/1992, de 26 de novembre, sense perjudici que els interessats puguen exercitar qualsevol altre recurs que estimen convenient.
  
Aquest acord queda a la reserva dels terminis que resulten de l'aprovació de l'acta que la conté, de conformitat i a l'efecte establit en l'article 206 del Reglament d'Organització i Funcionament, aprovat pel Reial Decret 2.568/1986, de 28 de novembre.
  
Cosa que us notifica i es publica perquè en pregueu coneixement i efectes oportuns.